मायावती ने मुक्ख निर्वाचन आयुक्त नवीन चावला गी बी नशाने उप्पर लैता ते गलाया जे इन्ने विवाद दे परैंत उनेंगी एह् औह्‌‌दा स्वीकार नेईं करना चाहिदा हा। हुन ओह् जिस चाल्ली कन्नै कम्म करा रदे न ओह्‌दे कन्नै लगदा ऐ जे साबका मुक्ख निर्वाचन आयुक्त एन.गोपालस्वामी ने उंदे उप्पर जेह्‌ड़े अरोप लाए हे ओह् बिल्कुल स्हेई हे जे ओह् कांग्रेस दे इशारे उप्पर कम्म करदे न ते उस पार्टी गी फायदा पजाने दा कोई बी मौका नेईं जान दिंदे। उनें गलाया जे चावला दे ऐसे कम्म कन्नै मुक्ख निर्वाचन आयुक्त दे औह्‌दे दी गरिमा उप्पर आंच औग।